|  |
| --- |
| * + - * 1. **REPUBLIKA HRVATSKA**  1. **OSJEČKO-BARANJSKA ŽUPANIJA**   **Općina Ernestinovo**  **Općinsko vijeće** |

KLASA: 021-05/19-01/2

URBROJ: 2158/04-19-3

Ernestinovo, 29. siječnja 2019.

**ZAPISNIK**

**sa 17. sjednice sedmog saziva Općinskog vijeća Općine Ernestinovo**

**održane 29. siječnja 2019. godine sa početkom u 18:00 sati**

Sjednica se održava u vijećnici Općine Ernestinovo, V. Nazora 64, 31215 Ernestinovo s početkom u 18:00 sati. Sjednicu otvara predsjednik Općinskog vijeća Krunoslav Dragičević. Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević, predsjednik
2. Igor Matovac, dipl. iur., potpredsjednik
3. Damir Matković, mag. iur.
4. Zoran Toth
5. Lajoš Bocka
6. Ivana Bagarić Bereš
7. Ivica Pavić
8. Stjepan Deže
9. Siniša Stražanac
10. Siniša Roguljić

Odsutni su bili vijećnici Šarika Sukić i Vladimir Mrvoš, koji su se uredno ispričali.

Ostali prisutni:

1. Marijana Junušić, univ.spec.oec., načelnica
2. Željko Katić, donačelnik
3. Marina Krajnović, mag. iur., pročelnica Jedinstvenog upravnog odjela
4. Eva Vaci, administrativni tajnik

Nakon prozivke predsjednik Vijeća Krunoslav Dragičević konstatira da je sjednici nazočno 10 vijećnika te se konstatira da Vijeće može donositi pravovaljane odluke.

Zatim predsjednik za zapisničara predlaže Evu Vaci, a za ovjerovitelje zapisnika Damira Matkovića i Zorana Toth.

**Prijedlozi su jednoglasno prihvaćeni, s 10 glasova za. Za zapisničara se određuje Eva Vaci, a za ovjerovitelje zapisnika** **Damir Matković i Zoran Toth.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika 16. sjednice vijeća
2. Donošenje Odluke o visini paušalnog poreza za iznajmljivače u turizmu na području Općine Ernestinovo
3. Donošenje Odluke o komunalnom doprinosu
4. Donošenje Odluke o subvencioniranju kamate za kreditiranje sjetve i stočarske proizvodnje u suradnji s Osječko-baranjskom županijom
5. Razno

Vijećnik Stjepan Deže predlaže dopunu dnevnog reda točkom

1. Zamolba UDVDR-u – Klub Laslovo za korištenje prostorija NK Laslovo.

Načelnica je odgovorila kako zamolba ne treba ići na vijeće već da se mora raspisati Natječaj.

Vijećnik Stjepan Deže nije bio zadovoljan odgovorom, te je dogovoren da će se nastaviti rasprava pod točkom razno.

Predsjednik potom daje dnevni red na usvajanje.

**ZAKLJUČAK**

**Dnevni red se usvaja većinom glasova, s 9 glasova za i 1 glas suzdržan.**

TOČKA 1. USVAJANJE ZAPISNIKA SA 16. SJEDNICE OPĆINSKOG VIJEĆA

Vijećnici su u materijalima dobili zapisnik sa 16. sjednice Općinskog vijeća. Potom je otvorena rasprava. Budući da nije bilo primjedbi na zapisnik, predsjednik daje zapisnik na usvajanje.

**ZAKLJUČAK**

**Zapisnik sa 16. sjednice Vijeća usvaja se većinom glasova, s 9 glasova za i 1 glas suzdržan.**

TOČKA 2. DONOŠENJE ODLUKE O VISINI PAUŠALNOG POREZA ZA IZNAJMLJIVAČE U TURIZMU NA PODRUČJU OPĆINE ERNESTINOVO

Vijećnici su u materijalima dobili prijedlog odluke kao i obrazloženje prijedloga. Potom je otvorena rasprava. Vijećnik Siniša Roguljić je upitao da li imamo saznanja koliko je takvih ponuđača na našem području. Načelnica je odgovorila da nemamo evidenciju o tome, ali da po našim saznanjima ima 7 OPG-ova na području naše Općine (točnije u Laslovu) koji se bave seoskim turizmom i imaju te kapacitete, i da imamo saznanja da ima zainteresiranih osoba koje su iskazale interes za obavljanje ove djelatnosti. Budući da se više nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o visini paušalnog poreza za iznajmljivače u turizmu na području Općine Ernestinovo.**

**Odluka je donesena jednoglasno, sa 10 glasova za.**

TOČKA 3. DONOŠENJE ODLUKE O KOMUNALNOM DOPRINOSU

Vijećnici su u materijalima dobili prijedlog odluke kao i obrazloženje iste, dok je pročelnica

kratko obrazložila da nema neke bitne promjene u odnosu na staru odluku već da je razlog

donošenja nove odluke usklađivanje sa novim Zakonom o komunalnom gospodarstvu. Potom

je otvorena rasprava. Budući da se nitko nije javio za riječ prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o komunalnom doprinosu Općine Ernestinovo.**

**Odluka je donesena jednoglasno, sa 10 glasova za.**

TOČKA 4. DONOŠENJE ODLUKE O SUBVENCIONIRANJU KAMATA ZA KREDITIRANJE SJETVE I STOČARSKE PROIZVODNJE U SURADNJI S OSJEČKO-BARANJSKOM ŽUPANIJOM

Vijećnici su u materijalima dobili presliku dopisa osječko-baranjskog župana u kojem nas

izvješćuje da je Županija prihvatila poslovnu suradnju u kreditnoj liniji Zagrebačke banke za

kreditiranje sjetve i stočarske proizvodnje na području Osječko-baranjske županije. Stoga mole

jedinice lokalne samouprave na području Osječko-baranjske županije da se izjasne da li se žele

uključiti u dodatno subvencioniranje kamatne stope korisnicima kredita na svom području .

Načelnica je obrazložila da je svako dodatno financiranje ujedno opterećenje za Proračun no da

bi trebali ipak potaći i pomoći poljoprivrednicima sa našeg područja, stoga je zanima mišljenje

ovog vijeća. Potom je otvorena rasprava.

Vijećnik Siniša Stražanac je upitao zna li se u kojem postotku i do kojeg iznosa bi Općina

sudjelovala u sufinanciranju? Taj podatak je zanimao i vijećnika Igora Matovca, dok je vijećnik

Siniša Roguljić upitao da li se sufinanciranje odnosi samo na subjekte s našeg područja ili cijele

osječko-baranjske županije?

Načelnica je mišljenja da bi za općinu bilo prihvatljivo sufinanciranje kamatne stope u visini

od 0,5 %, a maksimalno bi mogli godišnje izdvojiti 50.000 kuna za tu svrhu. I naravno, predlaže

subvencioniranje kamatne stope subjektima sa sjedištem na području Općine Ernestinovo.

Budući da drugih prijedloga i prijava nije bilo prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi odluku o subvencioniranju kamate za kreditiranje sjetve i stočarske proizvodnje u suradnji s Osječko-baranjskom županijom,**

**u visini od 0,5 % sa maksimalnim iznosom ukupnog kreditnog potencijala od 50.000 kn, za subjekte sa sjedištem/prebivalištem na području Općine Ernestinovo.**

**Odluka je donesena jednoglasno, sa 10 glasova za.**

TOČKA 5. RAZNO

Vijećnik Siniša Stražanac je upitao zna li se koliko je umirovljenika dobilo božićnicu?

Načelnica je odgovorila da je podneseno 104 zahtjeva, od toga je 5 zahtjeva odbijeno jer je

premašio cenzus, 48 osoba sa mirovinom do 1.500,00 kuna dobilo je 150,00 kuna, a 51 osoba

sa mirovinom do 2.000,00 kuna dobilo je iznos od 100,00 kuna. Od toga su 4 osobe mlađe od

55 godina (2 obiteljske i 2 invalidske mirovine).

Vijećnik Stjepan Deže je ponovo postavio pitanje klupskih prostorija za potrebe rada Udruge

dragovoljaca. Opetovano je izrazio svoje nezadovoljstvo što se nije uradilo ništa po pitanju

zamolbe koje je udruga podnije još u 12 mjesecu. Mišljenja je da se Udruga dragovoljaca

neopravdano zapostavlja i omalovažava.

Pročelnica je ponovo upitala vijećnika Stjepana Dežea da li on sada zastupa Udrugu ili govori

kao vijećnik, budući da je u tom slučaju u sukobu interesa, a da su kazne za to prilično visoke.

Potom je načelnica odgovorila vijećniku da se Udruga niti zapostavlja niti omalovažava. Da su

od kada je ona načelnica dobili više novaca nego u proteklom razdoblju.. Također da su kao

Udruga upoznati (i bili su upoznati) sa svim aktivnostima koje su vezane za Udrugu.

Ali, isto tako, ako je riječ o bilo kojoj Udruzi ili o djeci, uvijek će se preferirati djeca, budući

da su ona naša budućnost.

Vijećnik Zoran Toth je upitao zna li se kada će se raspisati natječaj.

Načelnica je odgovorila, da ne, budući da ima jako puno posla oko Projekata i natječaja koji su

vezani za rokove, pa ćemo vidjeti.

Budući da drugih primjedbi i prijedloga nije bilo, predsjednik Vijeća zaključuje sjednicu u 18:53 sati.

Zapisničar: Ovjerovitelji zapisnika: Predsjednik Vijeća

Eva Vaci Damir Matković Krunoslav Dragičević

Zoran Toth